open-index/open-wikipedia-markdown huggingface dataset:
ঈশানী কৌশল্যা

**লোকুসুরিয়াগে ঈশানী কৌশল্যা** (; জন্ম: ১ জুন, ১৯৮৪) পানাদুরায় জন্মগ্রহণকারী শ্রীলঙ্কার প্রথিতযশা প্রমিলা ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০০৫ সাল থেকে শ্রীলঙ্কার পক্ষে একদিনের আন্তর্জাতিক ও টুয়েন্টি২০ আন্তর্জাতিকে অংশগ্রহণ করছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে মিডিয়াম পেস বোলিং করছেন **ঈশানী কৌশল্যা**। এছাড়াও দলের অধিনায়কের দায়িত্ব পালন করছেন তিনি।

## খেলোয়াড়ী জীবন
২০০৫ সালে শ্রীলঙ্কার পক্ষে একদিনের আন্তর্জাতিকে অভিষেক ঘটে তার। ২২ মার্চ, ২০০৫ তারিখে মহিলাদের ক্রিকেট বিশ্বকাপের ঐ খেলায় ভারতের বিপক্ষে তিনি সাত রান সংগ্রহ করেছিলেন। পরবর্তীতে ঐ প্রতিযোগিতায় ওয়েস্ট ইন্ডিজের জুলিয়ানা নিরোকে লেগ বিফোর উইকেটের ফাঁদে ফেলে তিনি তার প্রথম উইকেটের সন্ধান পান।

এরপর ২০০৬ সালের মহিলাদের এশিয়া কাপে বেশ ভালো করেন। প্রতিযোগিতায় দলের পক্ষে ব্যাটিং গড়ে শীর্ষস্থানে অবস্থান করেছিলেন। ৩৫.৩৩ গড়ে ১০৬ রান তুলেন। তন্মধ্যে ব্যক্তিগত সর্বোচ্চ ৫৭ তুলেন। ২০১৩ সালের মহিলাদের ক্রিকেট বিশ্বকাপেও চমকপ্রদ ক্রীড়া নৈপুণ্য প্রদর্শন করেন। ইংল্যান্ড ও ভারতের বিপক্ষে দুইটি অর্ধ-শতক করেন। ফলশ্রুতিতে আন্তর্জাতিক ক্রিকেট কাউন্সিল কর্তৃক প্রতিযোগিতার সেরা দলের অন্যতম সদস্য হিসেবে তাকেও অন্তর্ভুক্ত করা হয়।

১২ জুন, ২০০৯ তারিখে পাকিস্তানের বিপক্ষে টুয়েন্টি২০ আন্তর্জাতিক অভিষেক ঘটে তার।

## তথ্যসূত্র

## আরও দেখুন
* শশীকলা শ্রীবর্ধনে
* চামারি আতাপাত্তু
* শ্রীলঙ্কা জাতীয় মহিলা ক্রিকেট দল
* ২০১৬ মহিলাদের টুয়েন্টি২০ এশিয়া কাপ
* ২০০৯ আইসিসি মহিলা বিশ্ব টুয়েন্টি২০

বিষয়শ্রেণী:শ্রীলঙ্কান নারী ক্রিকেটার
বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার নারী একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:শ্রীলঙ্কার নারী ক্রিকেট অধিনায়ক
বিষয়শ্রেণী:কোল্টস ক্রিকেট ক্লাবের ক্রিকেটার
বিষয়শ্রেণী:কুরুনেগালা যুব ক্রিকেট ক্লাবের ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:এশিয়ান গেমসে ব্রোঞ্জপদক বিজয়ী শ্রীলঙ্কান
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:কুরুনেগালা যুব ক্রিকেট ক্লাবের নারী অধিনায়ক
বিষয়শ্রেণী:পানাদুরা থেকে আগত ক্রিকেটার
লিথুয়ানীয় উইকিপিডিয়া

**লিথুনিয় উইকিপিডিয়া** () হচ্ছে অনলাইন বিশ্বকোষ উইকিপিডিয়ার লিথুনিয় ভাষার সংস্করণ। লিথুনিয় উইকিপিডিয়া ২০০৩ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। লিথুনিয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

## ইতিহাস
লিয়েতুভিসকোজি ভিকিপেদিজা হচ্ছে লিথুনিয়ার সব থেকে বড় ইন্টারনেট বিশ্বকোষ।  ২০০৩ সালে পথচলা শুরু হলে ২০০৪ সালে উল্লেখযোগ্য সংখ্যক নিবন্ধ তৈরি হয়। ১৪ ডিসেম্বর ২০০৫,  লিথুয়ানিয় উইকিপিডিয়ায় ১০০০০ নিবন্ধ এবং ২৬ ফেব্রুয়ারি ২০০৬ এ ৪০০০০   তৈরি হয়। ২০১০ সালের ১৮ জানুয়ারি এক লাখ তম নিবন্ধে পদার্পণ করে লিথুয়ানিয় উইকিপিডিয়া।

## গ্যালারী

File:Wikipedia-lt-100k.png|১০০,০০০ তম নিবন্ধে পদার্পণের পরে লিথুয়ানিয় উইকিপিডিয়া লোগো 


## তথ্যসূত্র

## বহিঃসংযোগ
*  লিথুয়ানিয় উইকিপিডিয়ার প্রধান পাতা
*  লিথুয়ানিয় উইকিপিডিয়ার ইতিহাস
*  লিথুয়ানিয় উইকিপিডিয়ার মোবাইল ভার্সন 

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি
শিরমল

250px|thumb|upright=1.5|ইরানে তৈরী শিরমাল

**শিরমাল ** বা শিরমাল রুটি ঢাকার একটি ঐতিহ্যবাহী খাবার। শিরমাল শব্দটি ফারসি ভাষায় ‘শির’ শব্দের অর্থ দুধ আর মাল অর্থ মাখানো বা দলা করা। মুঘল শাসকরা এই খাবার ঢাকায় নিয়ে আসে। মুঘল শাসনামল থেকে উনিশ শতক পর্য়ন্ত এই খাবারের প্রচলন ছিল। প্রথমে সুজী দিয়ে এই রুটি তৈরী হতো। পরে সুজীর পরিবর্তে এই রুটিতে ময়দার ব্যবহার করা হয়। এই রুটির জন্য ময়দার ময়ান তৈরীতে পানির পরিবর্তে দুধ ব্যবহার করা হতো। এছাড়া মাওয়া ও ঘি মেশানো হতো। তন্দুরীতে শেকার সময়ও দুধের ছিটা দেয়া হতো। এই ধরনের শিরমালকে বলা হতো রওগনি শিরমাল। শিরামল রুটির আর এক নাম সুখি ও নিমসুখি। রোগীর খাবার উপযোগি করে তৈরী করা শিরমালে ঘি ব্যবহার করা হতো না। এই ধরনের শিরমালকে গাওযবান বলা হতো। 

সেই ১৯৩৯ সালে একটি শিরমাল রুটি একটাকায় বিক্রি হতো। এই রুটি তৈরীর অন্যান্য উপাদনগুলো হলো, লাহোরি লবণ, ছোট এলাচ, দারুচিনি গুঁড়া, জায়ফল গুঁড়া। একসময় শিরমাল রুটি ছিল ঢাকাবাসীর ইফতারের একটি প্রিয় খাবার।

## তথ্যসূত্র

বিষয়শ্রেণী:খাদ্য
বিষয়শ্রেণী:ঢাকার ইতিহাস
বিষয়শ্রেণী:পুরান ঢাকা
আমাল মালিক

**আমাল মালিক** () হলেন একজন ভারতীয় চলচ্চিত্র সঙ্গীত পরিচালক এবং গায়ক। তিনি সর্দার মালিক এর নাতি, দেবু মালিক এর ছেলে, আরমান মালিক এর ভাই এবং অনু মালিক এর ভাতিজা। আমাল ৮ বছর বয়সেই সঙ্গীত শেখা শুরু করেছিলেন এবং পিয়ানো বাজাতে পছন্দ করতেন। তিনি ২০১৪ সালে সালমান খান এর জয় হো ছবির মাধ্যমে সঙ্গীতের জগতে পা রাখেন।এরপর তিনি খুবসুরত ছবির নায়না গানটির সঙ্গীত পরিচালনা করেন। তিনি ২০১৫ সালে মেঁ রাহুঁ ইয়া না রাহুঁ গানটির মাধ্যমে সর্বাধিক জনপ্রিয়তা পান।

## প্রাথমিক জীবন
আমাল "জামনাবাই নার্সি স্কুল" এ পড়াশোনা করেন এরপর "এন.এম. কলেজ" থেকে বি.কম ডিগ্রী লাভ করেন। তিনি ক্লাসিকাল সঙ্গীতে তার দাদা সর্দার মালিকের কাছ থেকে তালিম নিয়েছিলেন। তিনি "ট্রিনিটি কলেজ অফ মিউজিক" থেকে পিয়ানোর উপর কোর্সও করেছিলেন।

## ডিসকোগ্রাফি

### সুরকার হিসেবে

### গায়ক হিসেবে

### ব্যাকগ্রাউন্ড স্কোর
* *[[খুয়াব]]* - পিভিআর পিকচারস এন্ড বুলসআই এন্টারটেইনমেন্ট

### একক
আমাল এই গানগুলোর সুর দিয়েছেন টি - সিরিজ এর সাথে চুক্তির কারণে এবং গানগুলোর প্রযোজক ভুসন কুমার

## তথ্যসূত্র

## বহিঃসংযোগ
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:২১শ শতাব্দীর ভারতীয় সুরকার
বিষয়শ্রেণী:জিঙ্গল সুরকার
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:ভারতীয় পুরুষ সুরকার
বিষয়শ্রেণী:ভারতীয় নেপথ্য গায়ক
বিষয়শ্রেণী:ভারতীয় সুরকার
বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মুম্বইয়ের সঙ্গীতজ্ঞ
বিষয়শ্রেণী:শ্রেষ্ঠ সঙ্গীত পরিচালক বিভাগে আইফা পুরস্কার বিজয়ী
বিষয়শ্রেণী:শ্রেষ্ঠ সঙ্গীত পরিচালক বিভাগে জি সিনে পুরস্কার বিজয়ী
বিষয়শ্রেণী:শ্রেষ্ঠ সঙ্গীত পরিচালক বিভাগে স্ক্রিন পুরস্কার বিজয়ী
হাঙ্গেরীয় উইকিপিডিয়া

**হাঙ্গেরীয় উইকিপিডিয়া** হচ্ছে অনলাইন বিশ্বকোষ উইকিপিডিয়ার হাঙ্গেরীয় ভাষার সংস্করণ। হাঙ্গেরীয় উইকিপিডিয়া

২০০৩ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। হাঙ্গেরীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

## ইতিহাস
## তথ্যসূত্র

## বহিঃসংযোগ

*  Hungarian Wikipedia
*  হাঙ্গেরীয় উইকিপিডিয়ার মোবাইল সংস্করণ
*  Archived pages from the arcane times of the Hungarian Wikipedia
*  Hungarian Wikipedia major events
*  Hungarian Wikipedia milestones
*  Press articles about the Hungarian Wikipedia

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি
ইন্দোনেশীয় উইকিপিডিয়া

[থাম্ব|232x232px|ইন্দোনেশিয়ান উইকিপিডিয়ার প্রধান পাতা ডার্ক মোড এবং [:mw:Skin:Timeless|টাইমলেসসহ]]

**ইন্দোনেশীয় উইকিপিডিয়া** হচ্ছে অনলাইন বিশ্বকোষ উইকিপিডিয়ার ইন্দোনেশীয় ভাষার সংস্করণ। ইন্দোনেশীয় উইকিপিডিয়া ২০০৩ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। ইন্দোনেশীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

## তথ্যসূত্র

## বহিঃসংযোগ

*  Indonesian Wikipedia mobile version
* Putra, Budi. "Fast growing of Indonesian Wikipedia." *[[CNET]] Asia*. August 31, 2006.

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি
বিষয়শ্রেণী:ইন্দোনেশিয়ায় উইকিপিডিয়া
টালা ট্যাংক

**টালা ট্যাংক** হল ভারতের পশ্চিমবঙ্গ রাজ্যের রাজধানী কলকাতায় অবস্থিত একটি জলাধার স্তম্ভ। ১৯০৯ সালে এটির নির্মাণকার্য শুরু হয় এবং ১৯১১ সালে তৎকালীন বাংলার লেফট্যানেন্ট গভর্নর এডওয়ার্ড নরম্যান বেকার এটি উদ্বোধন করেন। ট্যাংকটি কলকাতা পৌরসংস্থার মালিকানাধীন। ব্যারাকপুরের কাছে অবস্থিত পলতা ওয়াটার ওয়ার্ক থেকে ট্যাংকটিতে জল সরবরাহ করা হয়।

এই জলাধার স্তম্ভটিকে বিশ্বের বৃহত্তম উত্তোলিত জলাধার বলে দাবি করা হয়। এটির আয়তন , জলধারণ ক্ষমতা , মাটি থেকে এর উচ্চতা  এবং সর্বোচ্চ পরিমাণে জল সহ এটির ওজন ৪৪ হাজার টন। ট্যাংকটিতে চারটি আলাদা কক্ষ রয়েছে এবং একটি মাত্র পাইপলাইন দিয়ে পলতা থেকে জল আহরণ করে শহরে জল সরবরাহ করা হয়।

যে ইস্পাতে টালা ট্যাংক গঠিত, তা আমদানি করা হয়েছিল যুক্তরাজ্য থেকে এবং সেই ইস্পাত ছিল *[[আরএমএস টাইটানিক]]* জাহাজ নির্মাণে ব্যবহৃত ইস্পাতের সম মানের। ১৯৩৪ সালের ভারত-নেপাল ভূমিকম্প, দ্বিতীয় বিশ্বযুদ্ধের সময় ১৯৪২ থেকে ১৯৪৪ সাল পর্যন্ত সাম্রাজ্যবাদী জাপান কর্তৃক এরোপ্লেন থেকে বোমাবর্ষণ এবং ২০২০ সালে ঘূর্ণিঝড় আম্পান সব বহু দুর্যোগ কাটিয়ে আছে এই জলাধারটি।

জলাধার স্তম্ভটির শতবর্ষ পূর্ণ হওয়ার পর শিবপুরের ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান, যাদবপুর বিশ্ববিদ্যালয়, আইআইটি খড়গপুর ও কেন্দ্রীয় বিদ্যুৎ-রসায়ন গবেষণা প্রতিষ্ঠানের সঙ্গে পরামর্শ করে এটিকে সারানো হয় আনুমানিক  ব্যয়ে। শহরে জলের সরবরাহ যাতে বিঘ্নিত না হয়, সেই জন্য এক-এক বারে এক-একটি কক্ষে সারানোর কাজ চলেছিল।

## জলধারণ ক্ষমতা
টালা ট্যাঙ্কের একারই জলধারণ ক্ষমতা ৯০ লক্ষ গ্যালন। সে ক্ষেত্রে কোনও কারণে ট্যাঙ্ক ফেটে গেলে তা কলকাতা শহরের একটা বড় অংশ ভাসিয়ে দিতে পারে। অথচ টাকার অভাবে কিছু করাও যাচ্ছিল না।
পলতায় গঙ্গা থেকে পরিশোধিত জল প্রায় ২২ কিলোমিটার পথ পেরিয়ে ৬টি পাইপের মাধ্যমে টালায় পৌঁছায়। তা জমা হয় নিচের জলাধারে। সেখান থেকে ৬০ ইঞ্চি পাইপে সেই জল ওঠে মাটি থেকে প্রায় ১১০ ফুট উপরের ওই ট্যাঙ্কে। পুরসভার দাবি, এশিয়ার বৃহত্তম এই জলাধার এক সময়ে সারা কলকাতায় জল সরবরাহ করত। পরে গার্ডেনরিচ জলপ্রকল্প হওয়ায় টালার উপরে চাপ কিছুটা কমেছে।
## সমস্যা

১০০ বছরের বেশি পুরোনো এই জলাধার বা ট্যাঙ্কটির বিভিন্ন অংশে ছিদ্র হয়েছে।ফলে এই ছিদ্র গুলি ট্যাঙ্কের জলধারণ ক্ষমতা কমেছে।এছাড়া কিছু লোহার পাতে ক্ষয় ধরেছে।
## সংস্কার
সংস্কারের কাজে ব্যয় ধরা হয়েছে প্রায় ৮০ কোটি টাকা। এর মধ্যে অম্রুতের সাহায্য মোট ব্যয়ের এক তৃতীয়াংশ, অর্থাৎ প্রায় ২৬ কোটি টাকা। রাজ্য সরকার দেবে প্রায় ৪৬ কোটি টাকা এবং বাকি আট কোটি দেবে পুরসভা।

## তথ্যসূত্র

বিষয়শ্রেণী:কলকাতা
বিষয়শ্রেণী:জলাধার
বিষয়শ্রেণী:১৯১১-এ ভারতে প্রতিষ্ঠিত
বিষয়শ্রেণী:কলকাতার ভবন ও স্থাপনা
বিষয়শ্রেণী:২০শ শতাব্দীতে ভারতের স্থাপত্য
তুর্কী উইকিপিডিয়া

**তুর্কী উইকিপিডিয়া** হচ্ছে অনলাইন বিশ্বকোষ উইকিপিডিয়ার তুর্কী ভাষার সংস্করণ। তুর্কী উইকিপিডিয়া ২০০২ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। তুর্কী উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

তুর্কি উইকিপিডিয়া হল তুরস্কের সবচেয়ে জনপ্রিয় উইকিপিডিয়া, মাস এবং ঋতু অনুসারে প্রায় ৮০ থেকে ১৪০ মিলিয়ন বার উইকিপিডিয়ার পাতা দেখা হয়। শুধু তুরস্কের সীমান্তবর্তী দেশগুলিতে বসবাসকারী তুর্কি সংখ্যালঘুদের মধ্যেই নয়, আজারবাইজান (প্রতি মাসে ৩ মিলিয়নেরও বেশি পেজভিউ) এবং তুর্কমেনিস্তান (যেখানে ২৫০ হাজার পেজভিউ ২০২২ সালের জুলাইয়ে রেকর্ড করা হয়েছিল) অঞ্চলে তুর্কিভাষার পাঠক ক্রমবর্ধমান রয়েছে, যেখানে ওগুজ ভাষায় কথা বলে। 

## ইতিহাস
২০০৬ সালে, তুর্কি উইকিপিডিয়া  এর জন্য বিজ্ঞান বিভাগের অধীনে মনোনীত হয়েছিল। ( গোল্ডেন স্পাইডার ওয়েব অ্যাওয়ার্ডস ), যা সাধারণত তুরস্কের জন্য "ওয়েব অস্কার" নামে পরিচিত।  ২০০৭ সালের জানুয়ারিতে, তুর্কি উইকিপিডিয়া এই প্রতিযোগিতায় "সেরা বিষয়বস্তু" এর জন্য পুরস্কার পায়। ২৫ জানুয়ারী ২০০৭ , ইস্তাম্বুল টেকনিক্যাল ইউনিভার্সিটিতে অনুষ্ঠিত একটি অনুষ্ঠানে এই পুরস্কার দেওয়া হয়। 

২০১৫ সালে, উইকিপিডিয়ায় লিঙ্গ পক্ষপাতের প্রতি দৃষ্টি আকর্ষণকারী এর ব্যানারটি তুর্কি মিডিয়ার দৃষ্টি আকর্ষণ করেছিল। 

২৯ এপ্রিল ২০১৭-এ, তুর্কি সরকার উইকিপিডিয়ার অ্যাক্সেস ব্লক করে ।  যদিও অবরোধের কারণ জানা যায়নি। কেউ কেউ মনে করেন যে তুরস্ক-আইএসআইএল সহযোগিতার বিষয়ে তার কর্মের সমালোচনামূলক নিবন্ধগুলি সম্পর্কে তুর্কি সরকারের উদ্বেগের কারণে বিশ্বকোষটি অবরুদ্ধ করা হয়েছিল।  ২০১৯ সালের ডিসেম্বরে, তুরস্কের সর্বোচ্চ আদালত রায় দেয় যে নিষেধাজ্ঞাটি মত প্রকাশের স্বাধীনতা লঙ্ঘন করেছে। ১৫ জানুয়ারী ২০২০-এ, ৯৯১ দিন পর নিষেধাজ্ঞাটি প্রত্যাহার করা হয়। 

## মাইলফলক

* জানুয়ারী ২০০৪- ১০০ টি নিবন্ধ
* জুলাই ২০০৪- ১,০০০ নিবন্ধ
* নভেম্বর ২০০৫- ১০,০০০ নিবন্ধ
* মার্চ ২০০৭- ~৫৫,০০০ নিবন্ধ
* ফেব্রুয়ারি ২০০৮- ১০০,০০০নিবন্ধ 
* ৯ ডিসেম্বর ২০১২- ২০০,০০০ নিবন্ধ 
* ২৭ এপ্রিল ২০২১- ৪০০,০০০নিবন্ধ
* ৮ জুলাই ২০২২- ৫০০,০০০নিবন্ধ 

## তথ্যসূত্র

## বহিঃসংযোগ

*  তুর্কী উইকিপিডিয়া
*  তুর্কী উইকিপিডিয়ার মোবাইল সংস্করণ

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০২-এ প্রতিষ্ঠিত ইন্টারনেট সম্পত্তি
গোরক্ষবাসলি

**গোরক্ষবাসলি** হল পশ্চিমবঙ্গের উত্তর চব্বিশ পরগণা জেলায় কলকাতার নিকটবর্তী দমদমে অবস্থিত নাথযোগীদের একটি প্রসিদ্ধ সাধনতীর্থকেন্দ্র। গাজন ও শিবরাত্রিতে বিশেষ উৎসব-অনুষ্ঠানের সময় গোরক্ষনাথের ভক্ত বিভিন্ন শাখার নাথযোগীরা এখানে সমবেত হন। মাঘী পূর্ণিমার সময় এখানে বেশ বড় মেলা হয়।
## মন্দিরের বিবরণ
এখানে মন্দিরের মধ্যে গোরক্ষনাথ, মৎস্যেন্দ্রনাথ ও দত্তাত্রেয়ের নরমূর্তি-সদৃশ তিনটি মূর্তি আছে। মূর্তিগুলির পরনে গেরুয়া বসন, কানে কুণ্ডল, শেলীনাদ ইত্যাদি বর্তমান। মন্দিরের উত্তর-পশ্চিমে একটি প্রোথিত ত্রিশূলের পাশে ধুনী জ্বালানো থাকে। মন্দিরের মধ্যে কপিলমুনির শ্বেতপাথরের একটি ছোট মূর্তি আছে। মন্দিরের উল্টোদিকে ভৈরব, বিষ্ণু, হনুমান, কালী, মনসা সহ একটি শিবমন্দির আছে। মন্দিরের ভিতর বাগানের মধ্যে যোগীদের ছোট-ছোট কয়েকটি সমাধি সহ একটি বড় লাল সমাধি আছে।
## গোরক্ষবাসলির ঐতিহাসিকত্ব
দমদমের এই গোরক্ষক্ষেত্রটি কত পুরানো, তা জানা যায় না। কথিত আছে, কপিলমুনি প্রাচীনকালে এখানে সাধনা করতেন। তারপর গোরক্ষনাথ এসে এখানে ধুনীর আগুন প্রজ্জ্বলিত করেন, যে আগুন এখনও জাজ্জ্বল্যমান।দীনেশচন্দ্র সেনের মতে, গোরক্ষনাথই কালীঘাটের কালীকে প্রতিষ্ঠা করেছিলেন। উল্লেখ্য, নেপালে ও সিকিমে শক্তি উপাসক গোরক্ষনাথের নামে বহু মন্দির-গুম্ফা আছে। নাথযোগীদের বেশভূষা, আচার-আচরণের সঙ্গে ইন্দো-মঙ্গোলয়েত জাতির প্রভাব লক্ষ্য করা যায়। 
## তথ্যসূত্র

বিষয়শ্রেণী:মন্দির
বিষয়শ্রেণী:উত্তর চব্বিশ পরগনা জেলা
বিষয়শ্রেণী:পশ্চিমবঙ্গের হিন্দু মন্দির
মালয় উইকিপিডিয়া

**মালয় উইকিপিডিয়া** হচ্ছে অনলাইন বিশ্বকোষ উইকিপিডিয়ার মালয় ভাষার সংস্করণ। মালয় উইকিপিডিয়া ২০০২ সালে যাত্রা পথচলা শুরু করে এবং   পর্যন্ত নিবন্ধ সংখ্যা টি এবং  জন ব্যবহারকারী,  জন প্রশাসক ও টি ফাইল আছে এই উইকিপিডিয়ায়। মালয় উইকিপিডিয়ায় উইকিপিডিয়ানদের সম্মিলিত সম্পাদনা সংখ্যা  টি।

## ইতিহাস
## তথ্যসূত্র

## বহিঃসংযোগ

*  Mobile version of Malay Wikipedia
*  History of Malay Wikipedia

বিষয়শ্রেণী:২০০২-এ প্রতিষ্ঠিত ইন্টারনেট সম্পত্তি
বিষয়শ্রেণী:ভাষা অনুযায়ী উইকিপিডিয়া
জাহানকোষা

**জাহানকোষা** হল পশ্চিমবঙ্গের মুর্শিদাবাদের কাটরার দক্ষিণ-পূর্বে তোপখানায় অবস্থিত একটি ঐতিহাসিক কামান। মধ্যযুগীয় বাংলার নবাবী আমলের যুদ্ধাস্ত্রের এটি একটি উল্লেখযোগ্য নিদর্শন। 'জাহান কোষা' শব্দের অর্থ হল 'পৃথিবীর ধ্বংসকারী'।

## বিবরণ
কামানটির দৈর্ঘ্য ১৭ ফুট ৬ ইঞ্চি, পরিধি ৫ ফুট, ওজন ২১২ মণ; কামান বিস্ফোরণের জন্য ২৮ সের (১৭ কিলো) বারুদের প্রয়োজন হয়।  কামানটি তৈরী করা হয়েছিল অষ্ট ধাতু অর্থাৎ সোনা, রূপা, দস্তা, তামা, জিঙ্ক, টিন, লোহা ও পারদ দিয়ে; অষ্ট ধাতু দিয়ে তৈরী হবার জন্য আজও কামানটি মরচে বিহীন।

## ইতিহাস
কামানের গায়ে ইরানি ভাষায় একাধিক পিতল-ফলকের লেখা থেকে জানা যায়, ১৬৩৭ খ্রিষ্টাব্দের অক্টোবর মাসে (১০৪৭ হিজরী, জমাদিয়স সানি মাস) দিল্লির বাদশাহ শাহজাহানের রাজত্বকালে ইসলাম খাঁর সুবাদারিতে জাহাঙ্গীরনগরে দারোগা শের মহম্মদ ও হরবল্লভ দাস উভয়ের তত্ত্বাবধানে মিস্ত্রি জনার্দন কর্মকার জাহানকোষা কামানটি নির্মাণ করেন। 

নবাব মুর্শিদকুলি খাঁ ঢাকা থেকে রাজধানী মুর্শিদাবাদে স্থানান্তরিত করবার সময় ওই কামানটি এখানে নিয়ে আসেন। মুর্শিদকুলি খাঁ থেকে পরবর্তী অন্যান্য নবাবগণ এখানে তাদের অস্ত্রাগার বা ‘তোপখানা’ স্থাপন করেন। সেসময় জাহান কোষা কামানটিকে, একটি অশ্বথ গাছের শিকড়ে আটকে থাকা অবস্থায় পাওয়া গিয়েছিল। পরবর্তীকালে, ভারতীয় প্রত্নত্বাত্তিক বিভাগের উদ্যোগে, এই কামানটিকে গাছের শিকড় থেকে ছাড়িয়ে সরিয়ে নিয়ে যাওয়া হয়। 
## তথ্যসূত্র

2. পর্যটনে মুর্শিদাবাদ : দীননাথ মণ্ডল, অণিমা প্রকাশনী, কলকাতা ।

## বহিঃসংযোগ

* 

বিষয়শ্রেণী:আগ্নেয়াস্ত্র
বিষয়শ্রেণী:ঐতিহাসিক নিদর্শন
বিষয়শ্রেণী:বাংলার ইতিহাস
বিষয়শ্রেণী:মুর্শিদাবাদ জেলা
বিষয়শ্রেণী:মুর্শিদাবাদের দর্শনীয় স্থান
বিষয়শ্রেণী:ঢাকার ইতিহাস
জাদুকর

**জাদুকর**(ইংরেজি :Magician)বলতে সাধারণত সেই ব্যক্তিকে বোঝানো হয় যিনি নানা ধরনের জাদুর খেলা দেখান। এটা অনেকে পেশা হিসেবেও গ্রহণ করে। জাদুকররা সাধারণত মানুষের চোখকে ধোকা দিয়ে এসব জাদু দেখায়।

তবে কালো জাদু (ইংরেজি:Black Magic/Black Art) নামে জাদুর আরেকটি ভাগ আছে। যারা কালো জাদু করে তারা এসব জাদু মানুষকে ধোকা দেওয়ার জন্য করে না। ইসলামি শরীয়তের পরিভাষায় কালো জাদু প্রত্যেক এমন নির্ধারিত বিষয়কে বলা হয় যার কারণ গোপন রাখা হয় এবং এর বাস্তবতার বিপরীত কিছু প্রদর্শন করা হয়। আর তা ধোকা ও মিথ্যার আশ্রয়ভুক্ত।  ইবনে কুদামা বলেনঃ যাদু হল এক গিরা-বন্ধন, মন্ত্র ও এমন কথা যা যাদুকর পড়ে অথবা লিখে অথবা এমন কোন কাজ করে যার মাধ্যমে যাদুকৃত ব্যক্তির শরীর, মন ও মস্তিষ্কের উপর পরোক্ষভাবে প্রভাব ফেলে। আর তার বাস্তবক্রিয়া রয়েছে। সুতরাং এর দ্বারা মানুষকে হত্যা করা হয়, অসুস্থ করা হয়, স্বামী-স্ত্রীর সহবাসে বাধা সৃষ্টি করা হয় এবং উভয়ের বিচ্ছেদ ঘটানো হয় এবং পরস্পরের মধ্যে বিদ্বেষ সৃষ্টি বা পরস্পরের মধ্যে প্রেম লাগিয়ে দেয়া হয়।   অতএব যাদুর প্রকৃতি হলো

শয়তান ও যাদুকরের মাঝে এমন এক চুক্তি হয় যে, যাদুকর কতিপয় হারাম বা শিরকী কর্মে লিপ্ত হবে বিনিময়ে শয়তান তাকে সহযোগিতা করবে ও তার অনুসরণ করবে। 

বিষয়শ্রেণী:জাদু (বিভ্রম)
বিষয়শ্রেণী:পেশা
ডেনীয় উইকিপিডিয়া

**ড্যানিশ উইকিপিডিয়া** হচ্ছে অনলাইন বিশ্বকোষ উইকিপিডিয়ার ডেনীয় ভাষার সংস্করণ। ড্যানিশ উইকিপিডিয়া ২০০২ সালে পথচলা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। ড্যানিশ উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

## ইতিহাস
## তথ্যসূত্র

## বহিঃসংযোগ

* ড্যানিশ উইকিপিডিয়া
*  ড্যানিশ উইকিপিডিয়ার মোবাইল সংস্করণ

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০২-এ প্রতিষ্ঠিত ইন্টারনেট সম্পত্তি
কাঞ্চনজঙ্ঘা স্টেডিয়াম

**কাঞ্চনজঙ্ঘা স্টেডিয়াম** (এছাড়াও **কাঞ্চনজঙ্ঘা ক্রীড়াঙ্গন** নামেও পরিচিত) হল ভারতের শিলিগুড়িতে অবস্থিত একটি বহুমুখী স্টেডিয়াম। এটি প্রধানত ক্রিকেট ও ফুটবল খেলায় ব্যবহৃত হয়। স্টেডিয়ামটি ১৯৮০ এর দশকে তৈরি করা হয়েছিল এবং এর ধারণক্ষমতা প্রায় ৩০,০০০ জন। এর প্রধান ভারাটিয়া দল হল ইউনাইটেড স্পোর্টস ক্লাব।

## রঞ্জি ট্রফি ক্রিকেট
আজ পর্যন্ত রনজি ট্রফির ১১টি খেলা এ স্টেডিয়ামে অনুষ্ঠিত হয়েছে। ২০১০ সালে ট্রফির প্রথম খেলা বেঙ্গল ক্রিকেট দল ও পাঞ্জাব ক্রিকেট দলের মাঝে অনুষ্ঠিত হয়েছিল

## তথ্যসূত্র

বিষয়শ্রেণী:শিলিগুড়ি
বিষয়শ্রেণী:ভারতের বহুমুখী স্টেডিয়াম
বিষয়শ্রেণী:পশ্চিমবঙ্গের ফুটবল মাঠ
বিষয়শ্রেণী:পশ্চিমবঙ্গের ক্রীড়া মাঠ
বিষয়শ্রেণী:ভারতের ক্রিকেট মাঠ
বিষয়শ্রেণী:পশ্চিমবঙ্গের ক্রিকেট মাঠ
বিষয়শ্রেণী:পশ্চিমবঙ্গের ক্রীড়াঙ্গন
বিষয়শ্রেণী:১৯৮০-এর দশকে পশ্চিমবঙ্গে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
তদন্ত

থাম্ব|অপরাধ ও তদন্তের লোগো
**তদন্ত**(ইংরেজি: Investigation/Enquiry) বলতে সাধারণত কোনো কিছু অনুসন্ধান করা বা খুজে বের করাকে বোঝায়। যে ব্যক্তি বা সংস্থা তদন্ত করে তাকে **[[তদন্তকারী]]**(Investigater) বলা হয়। সাধারণত পুলিশ বা গোয়েন্দারা অপরাধী খুজে বের করতে তদন্ত করেন। এছাড়াও অনেক সময় কোনো বিষয়ে তদন্ত করার জন্য বিশেষ দল বা কমিটি গঠন করা হয়। এদের কাজই হলো তদন্ত করা। যা **তদন্ত কমিটি** নামে পরিচিত।

বিষয়শ্রেণী:অপরাধবিজ্ঞান
বিষয়শ্রেণী:অপরাধ তদন্ত
বিষয়শ্রেণী:ফলিত বিজ্ঞান
বিষয়শ্রেণী:আদালতি জ্ঞানের শাখা
কামরূপী উপভাষা

**কামরূপী উপভাষা**, পূর্বে কামরূপী ভাষা ব্রহ্মপুত্র উপত্যকা ও উত্তরবঙ্গ উচ্চারিত প্রথম প্রাচীন আর্য সাহিত্যিক ভাষা, কামরূপ ও উত্তরবঙ্গের প্রাথমিকভাবে বিকশিত। কামরূপী তিনটি উপভাষা যা পশ্চিম, মধ্য ও দক্ষিণ কামরূপী সঙ্গে ভিন্নধর্মী হয়।

মধ্যযুগীয় কালে, এটা উভয় গদ্য এবং বিদ্যাপতি মত মাঝামাঝি ভারতের সাহিত্য পরিসংখ্যান চর্চা বিরুদ্ধে যেমন কবিতার জন্য যারা গদ্য ও মৈথিলী কবিতার জন্য সংস্কৃত ব্যবহার পণ্ডিত ও ব্রহ্মপুত্র উপত্যকার পয়লা এবং সংস্কৃত সমান্তরালে সাহিত্য উদ্দেশ্যে তার সংলগ্ন এলাকায় দ্বারা ব্যবহার করা হয়। সাম্প্রতিক সময়ে দক্ষিণ কামরূপী উপভাষা নাটকীয় প্রভাব সঙ্গে লেখক মামণি রয়সোম গোস্বামীর কাজ ব্যবহার করা হয়েছে। কবি ও জাতীয়তাবাদী অম্বিকাগিরি রায়চৌধুরী বহুলাংশে তার কাজ কামরূপী ব্যবহৃত। 2018 সালে, কামরূপী চলচ্চিত্র ভিলেজ রকস্টার্স অঞ্চলটি থেকে প্রথম হয়েছেন the 91 তম একাডেমী পুরস্কারে ভারতের সরকারি প্রবেশের জন্য নির্বাচিত হয়েছেন।

## তথ্যসূত্র

## বহিঃসংযোগ
Kamrupi:a language with no Army

বিষয়শ্রেণী:কামরূপী সংস্কৃতি
বিষয়শ্রেণী:কামারুপা
বিষয়শ্রেণী:পূর্ব ইন্দো-আর্য ভাষা
বিষয়শ্রেণী:অসমীয়া ভাষা
খাজা খিজির উৎসব

**খোজা খিজির উৎসব** বা **বেরা ভাসান উৎসব** হল পশ্চিমবঙ্গের মুর্শিদাবাদে অনুষ্ঠিত নবাবী আমলের একটি উৎসব। এটি মূলত জলদেবতা 'খোজা খিজির'-এর স্মরণোৎসব, যা মোগল আমলে নবাবদের পোষকতায় চালু হয়েছিল। অতীতের বাঙালী হিন্দু সদাগরদের বাণিজ্যযাত্রার সময়ের নানারকম উৎসব-অনুষ্ঠানের রীতিনীতিও এতে মিশেছিল।

## বিবরণ
প্রতিবছর ভাদ্রমাসের শেষ বৃহস্পতিবার ভাগীরথী গঙ্গায় বহুবর্ণের দীপালোকে সাজানো বেরার ভেলা ও জলযান ভাসিয়ে এই উৎসব পালিত হয়। হাজারদুয়ারী প্রাসাদের সামনে তোপখানা থেকে কামানদাগা হলে ভেলার দড়ির বাঁধন কেটে দেওয়া হয়। জলযানগুলি মন্থর গতিতে চলতে থাকে এবং তার তালে-তালে বাজনা বাজতে থাকে। বাঁশ ও কলাগাছ দিয়ে এগুলি নির্মিত হয়। মুর্শিদাবাদের জাফরগঞ্জ এই জলযানের একটি বড় নির্মাণকেন্দ্র।
## নবাবী আমলের উদযাপন
নবাবী আমলে কলাগাছ জলে ভাসিয়ে তার উপর বাঁশ-বাখারি-ছেঁচা-চাটাই দিয়ে মিনার, তোরণ, গম্বুজ, নিশান, দুর্গ ইত্যাদির কাঠামো তৈরী করে ভাসানো হত৷ অভ্রের পাত দিয়ে তৈরী আলোতে কোরানের বাণী, মসজিদ, গাছপালা ও নানারকম মূর্তি চিত্রিত করার প্রথা ছিল। রূপালী আচ্ছাদনে আবৃত কৃত্রিম ঝাড়লন্ঠন জলযানে ঝুলিয়ে দেওয়া হত৷ মুর্শিদাবাদের লালবাগ থেকে মহীনগর পর্যন্ত গঙ্গাতীর আলোকময় হয়ে উঠত। নানাবিধ নাচগানের ব্যবস্থা থাকত। নবাবরা তাদের সভাসদ সহ প্রজাদের নিয়ে আতসবাজির প্রদর্শনী উপভোগ করতেন। নবাব সিরাজউদ্দৌলা মুর্শিদাবাদের এই উৎসব উদযাপন করেছেন।
## তথ্যসূত্র

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাংলার উৎসব
বিষয়শ্রেণী:মুর্শিদাবাদ জেলার উৎসব
বাংলাদেশ–মরিশাস সম্পর্ক

**বাংলাদেশ–মরিশাস সম্পর্ক** হল বাংলাদেশ এবং মরিশাস রাষ্ট্রদ্বয়ের মধ্যকার দ্বিপাক্ষিক সম্পর্ক।

## স্বীকৃতি
১৯৭২ সালের ২০ ফেব্রুয়ারি মরিশাস বাংলাদেশকে স্বীকৃতি দেয়।

## উচ্চ পর্যায়ের সফর
১৯৭৮ সালে মরিশাসের প্রাক্তন প্রধানমন্ত্রী স্যার সিওয়াসাগুর রামগুলাম ঢাকাতে আনুষ্ঠানিক সফর করেন। ২০০৫ সালে মরিশাসের প্রাক্তন পররাষ্ট্রমন্ত্রী জয় কৃষ্ণ কাটারে ঢাকায় সফর করেন। ২০০৯ সালে বাংলাদেশের প্রাক্তন পররাষ্ট্রমন্ত্রী দীপু মনি পোর্ট লুইসে মরিশাসের প্রধানমন্ত্রী নবীনচন্দ্র রামগুলাম, উপপ্রধানমন্ত্রী রামকৃষ্ণ সিঠানেন, ফিন্যান্স ও অর্থনীতি উন্নয়ন মন্ত্রী জিয়ান ফ্রাঁসোয়া চাউমিয়েরে, শ্রমমন্ত্রী এবং আন্তর্জাতিক সম্পর্ক ও কর্মমন্ত্রী ধরমবীর গোকুল প্রমুখ ব্যক্তির সাথে সাক্ষাৎ করেন।

## শিক্ষাখাতে সহযোগিতা
শিক্ষাখাতে মরিশাস বাংলাদেশের সহায়তা কামনা করেছে। মরিশাস বাংলাদেশে তাদের শিক্ষার্থীদেরকে উচ্চশিক্ষায় প্রবেশের জন্য অনুরোধ জানিয়েছে।

## অর্থনৈতিক সহযোগিতা
বাংলাদেশ এবং মরিশাস নিজেদের মধ্যকার দ্বিপাক্ষিক অর্থনৈতিক সহযোগিতামূলক কর্মকাণ্ড বৃদ্ধির দিকে নজর দিয়েছে। ২০১৩ সালে প্রাক্তন বাণিজ্যমন্ত্রী জি এম কাদেরের নেতৃত্বে পাঁচ-সদস্যের একটি দল মরিশাসে গিয়ে তাদের সাথে বাণিজ্যিক চুক্তি করার ব্যাপারে প্রয়োজনীয় আলোচনা করে। বাংলাদেশী বস্ত্র এবং হস্তশিল্পনির্মিত সামগ্রী মরিশাসের বাজারে কদর পাচ্ছে। মরিশাস বাংলাদেশের মানবসম্পদ নিয়োগ করারও একটি ভালো গন্তব্য। ২০০৫ সালে বাংলাদেশ মানবসম্পদ রপ্তানিখাতে মরিশাসের সাথে একটি সমঝোতা স্মারক স্বাক্ষর করেন।

## বাংলাদেশী প্রবাসী
২০১৩ সাল অনুযায়ী মরিশাসে প্রায় ১০,০০০ বাংলাদেশী প্রবাসী বসবাস করছেন।

## তথ্যসূত্র

বিষয়শ্রেণী:বাংলাদেশ–মরিশাস সম্পর্ক
মরিশাস
বিষয়শ্রেণী:মরিশাসের দ্বিপাক্ষিক সম্পর্ক
মরিশাস
বাংলাদেশ
শফিকুল আলম (পীর)

**পীর হজরত শফিকুল আলম** হলেন পশ্চিমবঙ্গের উত্তর চব্বিশ পরগনা জেলার বারাসতের মুসলিম সম্প্রদায়ের মানুষদের এক বিশিষ্ট পীর। চতুর্দশ শতকের গোড়ার দিকে পীর গোরাচাঁদের সঙ্গে যে একুশজন পীর-আউলিয়া সৌদি আরব থেকে দক্ষিণ-পশ্চিম বাংলায় ইসলাম ধর্মপ্রচারে আসেন, হজরত শফিকুল আলম ছিলেন তাদের অন্যতম। চব্বিশ পরগণার বারাসত অঞ্চল ছিল তার ধর্মপ্রচারের স্থান।
## পীরের দরগাহ
বর্তমান পশ্চিমবঙ্গের উত্তর চব্বিশ পরগনা জেলার বারাসতের কেমিয়া-খামারপাড়া গ্রামে একটি মাঠের মধ্যে পীর শফিকুল আলমের দরগাহ অবস্থিত। দরগাহটি টালির ছাউনি দেওয়া, ইটের তৈরী। মাঠের গাছপালার মধ্যে একটি পুকুর আছে, যা 'পীরপুকুর' নামে খ্যাত।
## দরগাহের বার্ষিক উৎসব
প্রতি বছর ২১ মাঘ উরস উপলক্ষে এখানে বিশেষ জিয়ারৎ হয় ও মেলা বসে। প্রায় একসপ্তাহ ব্যাপী চলা এই মেলায় হিন্দু-মুসলমান স্ত্রী-পুরুষ নির্বিশেষে অসংখ্য মানুষ যোগদান করে এবং মানত করে শিরনি দেয়।
## তথ্যসূত্র

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাংলার সংস্কৃতি
বিষয়শ্রেণী:পীর
বিষয়শ্রেণী:ইসলাম ধর্মীয় ব্যক্তিত্ব
বিষয়শ্রেণী:সুফি
কাস্বাবটুলি জামে মসজিদ

thumb|মসজিদের দেয়ালে গোলাপের নকশা
**কাস্বাবটুলি জামে মসজিদ** পুরান ঢাকার কসাইটুলির কে.পি. ঘোষ রোডে অবস্থিত শতবর্ষী একটি মসজিদ। স্থানীয়ভাবে এটি ‘চিনির টুকরা মসজিদ’ নামে পরিচিত। মূলত, মসজিদের গায়ে চিনামাটির সাদা টুকরাগুলো দেখতে চিনির দানার মতো হওয়ায় স্থানীয় বাসিন্দারা মসজিদটিকে এই নামে ডাকেন।

## নির্মাণ
মসজিদটি ১৯০৭ সালে নির্মিত হয়। আবদুল বারি নামে এক ব্যবসায়ী এটি নির্মাণ করেন। ১৯৭৯ সালে কারুকার্যে কোন পরিবর্তন না করে মসজিদ সংস্কার করা হয়। পরে মসজিদটির ধারণক্ষমতা বাড়াতে এর পূর্ব ও উত্তর দিকের সম্প্রসারণ করা হয়। মূল মসজিদটি একতলা হলেও বর্ধিত অংশটি তিনতলা। বর্তমানে এটি প্রায় পাঁচ কাঠা জায়গায় অবস্থিত।

## শৈলী
মূল মসজিদটির ভবনে সমতল কোন ছাদ নেই। ছাদবিহীন মসজিদের প্রতিটি পিলারের মাথায় রয়েছে গম্বুজ। মূল অংশের ছাদে রয়েছে তিনটি গম্বুজ। তিনটি গম্বুজের মাঝের গম্বুজটি বড় আর দুপাশের দুটির আকার মাঝারি। এছাড়া চার কোণায় রয়েছে চারটি বুরুজ, চারটির কারুকাজ একই ধরনের। গম্বুজ ও বুরুজগুলোর মাথায় পদ্মফুলের নকশা করা তির রয়েছে। ছাদের চারদিক ঘিরে আছে অনেকগুলো টারেট।

এছাড়া ছয়টি ছোট ও দুটি জোড়া পিলারের দুটি গম্বুজ রয়েছে। গম্বুজগুলোর উচ্চতা ৫-১২ ফুট।

মসজিদটির মূল বৈশিষ্ট্য হলো এতে করা ‘চিনিটিকরির কারুকাজ’। মূল ভবনের ভেতরে ও বাইরের দেয়ালসহ সম্পূর্ণ জায়গায় চিনিটিকরি পদ্ধতির মোজাইক দিয়ে নকশা করা হয়েছে। চিনামাটির ভাঙা টুকরা আর রঙিন কাচ দিয়ে গোলাপ ঝাড়, আঙুরের থোকা, ফুলদানির ছবি মসজিদের দেয়ালে-খিলানে ফুটিয়ে তোলা হয়েছে। মসজিদের ভেতরের মিহরাব ও মিহরাবের আশপাশের নকশাগুলি হচ্ছে সবচেয়ে রঙিন ও জমকালো।

## আরও দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা

## তথ্যসূত্র

বিষয়শ্রেণী:ঢাকা জেলার মসজিদ
বিষয়শ্রেণী:১৯০৭-এ প্রতিষ্ঠিত
১৯৭৬-এ বাংলাদেশ

১৯৭৬ সালে বাংলাদেশে ঘটে যাওয়া উল্লেখযোগ্য ঘটনাবলী সমূহ উপস্থাপন করা হল:

## রাষ্ট্রীয় দায়িত্বে
* রাষ্ট্রপতি: আবু সাদাত মোহাম্মদ সায়েম
* প্রধান বিচারপতি: সৈয়দ এ বি মাহমুদ হোসেন

## ঘটনাবলী
* পূর্ব পাকিস্তানের বিচ্ছিন্নতার পাঁচ বছর পর, পাকিস্তান এর সাথে বাংলাদেশের সঙ্গে কূটনৈতিক সম্পর্ক তৈরী হয়।

## মৃত্যু
* ১৩ই মার্চ: পল্লী কবি জসীমউদ্দীন
* ২১ জুলাই: কর্নেল  আবু তাহের, বীর উত্তম
* ২৯ আগস্ট: জাতীয় কবি কাজী নজরুল ইসলাম
* ১৭ নভেম্বর: মজলুম জননেতা মাওলানা আব্দুল হামিদ খান ভাসানী

## আরও দেখুন
*১৯৭৬ সালের বাংলাদেশী চলচ্চিত্রের তালিকা

## তথ্যসূত্র
কন্দ (জনগোষ্ঠী)

**কন্দ** হল বাংলাদেশে বসবাসকারী একটি ক্ষুদ্র নৃগোষ্ঠী সম্প্রদায়।

## ইতিহাস
উনিশ শতকের মাঝামাঝি সময়ে বাংলাদেশে কন্দ জাতির বসবাস শুরু হয়। মূলত রেললাইন স্থাপন ও চা বাগানে কাজের জন্য উড়িষ্যা অঞ্চল (বর্তমানে ভারতের ওড়িশা রাজ্য) থেকে কন্দদের এ দেশে আনা হয়।

কন্দ সম্প্রদায়ের নিজস্ব ভাষা হলো উড়িয়া। তাছাড়া তাদের লেখাপড়ার জন্য রয়েছে নিজস্ব বর্নমালা।class=
|-
|୦| ||୧ ||୨ ||୩ ||୪ ||୫ ||୬ ||୭ ||୮ ||୯ ||୵ ||୶ ||୷ ||୲ ||୳ ||୴
|-
|০||১||২||৩||৪||৫||৬||৭||৮||৯||৴||৵||৶||৷||৸||
বাংলাদেশে কন্দ সম্প্রদায় কন্দফারসি নামক ভাষাকে তাদের আদি ভাষা হিসেবে মনে করে থাকে। বর্তমান প্রজন্মের কন্দ ছেলেমেয়েরা এ ভাষায় কথা বলতে পারে না। তবে বয়স্কদের মধ্যে কেউ কেউ এখনো এ ভাষায় কথা বলতে পারেন। বর্তমানে কন্দরা উড়িয়া ভাষায় কথা বলে।

## তথ্যসূত্র

বিষয়শ্রেণী:বাংলাদেশের জাতিগোষ্ঠী
মল্লিক গসের দরগাহ

**মল্লিক গসের দরগাহ** হল পশ্চিমবঙ্গের নদিয়া জেলার কৃষ্ণনগর সদর মহকুমার অন্তর্গত কৃষ্ণগঞ্জ থানার অধীন মাটিয়ারীতে অবস্থিত মুসলিম সম্প্রদায়ের একটি প্রাচীন দরগাহ।

## নামকরণ
এই দরগাহের পীর 'বুড়োসাহেব'-এর পুরো নাম ছিল হজরত শাহ মূলক গোজ; যা জনসাধারণের মুখে রূপান্তরিত হয়ে 'মল্লিক গস' নাম ধারণ করেছে।  *নদীয়া কাহিনী*র প্রণেতা কুমুদনাথ মল্লিকের মতে, 'মল্লিক গস' একটি উপাধি বিশেষ যার উৎপত্তি *'মলি অল গস*' শব্দ থেকে। এই দরগাহটি নদিয়া জেলার প্রাচীনতম দরগাহের একটি।

## ইতিহাস
কিংবদন্তি অনুযায়ী, সপ্তদশ শতকের গোড়ায় নদীয়া রাজপরিবারের আদিপুরুষ রাজা ভবানন্দ মজুমদারের রাজত্বকালে উপর্যুক্ত হজরত শাহ নামে একজন সিদ্ধপীর, তার ভাই করিম ও অন্যান্য শিষ্যসহ এখানে আসেন। মৃত্যুর পর তাদের এই দরগাতে কবর দেওয়া হয়। প্রাচীন দরগাহটি সম্পূর্ণ পাথরের তৈরি ছিল বলে শোনা যায়।

## বার্ষিক উৎসব
পীরের মৃত্যুদিন উপলক্ষে প্রতি বছর অম্বুবাচীর সময় এখানে বড় উৎসব ও মেলা হয়।

## তথ্যসূত্র

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাংলার সংস্কৃতি
বিষয়শ্রেণী:দরগাহ
বিষয়শ্রেণী:পশ্চিমবঙ্গের দরগাহ
এস্পেরান্তো উইকিপিডিয়া

**এসপেরান্তো উইকিপিডিয়া** হচ্ছে অনলাইন বিশ্বকোষ উইকিপিডিয়ার এসপেরান্তো ভাষার সংস্করণ। এসপেরান্তো উইকিপিডিয়া ২০০১ সালে পথচলা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। এসপেরান্তো উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।

## গ্যালারি

File:Wikipedia-training.jpg|Wikipedia training at an Esperanto convention in Antwerp, May 2007
File:Eo Vikipedio 10000.png|The Esperanto Wikipedia's 100K commemorative logo. (June 2008)
File:Vikipedio 150000.png|The Esperanto Wikipedia's 150K commemorative logo. (August 2011)
File:Wikipedia-logo-v2-eo-200k.png|The Esperanto Wikipedia's 200K commemorative logo. (August 2014)


## তথ্যসূত্র

## বহিঃসংযোগ

*এসপেরান্তো উইকিপিডিয়া 
*এসপেরান্তো উইকিপিডিয়ার মোবাইল সংস্করণ 
*Manual at ''Vikilibroj'' (Wikibooks) 
*Report at ''Libera Folio'', March 2008  
*Clip at Youtube.com 

বিষয়শ্রেণী:ভাষা অনুযায়ী উইকিপিডিয়া
বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি
১৯৭৭-এ বাংলাদেশ

গণপ্রজাতন্ত্রী বাংলাদেশ এর ১৯৭৭ সালের প্রধান ঘটনা প্রবাহ

## অবশ্যপালনীয়
* রাষ্ট্রপতি : আবু সাদাত মোহাম্মদ সায়েম (২১ এপ্রিল পর্যন্ত), মেজর জিয়াউর রহমান (২১ এপ্রিল হইতে)
* প্রধান বিচারপতি : সৈয়দ এ. বি. মাহমুদ হোসেন

## ঘটনাপঞ্জী
### মার্চ
* **২৬ মার্চ** : ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে প্রতি বছর বাংলাদেশের স্বাধীনতা দিবস ২৬শে মার্চ স্বাধীনতা পুরস্কার পদক প্রদান করা হয়ে আসছে।
 
### এপ্রিল
* **২১ এপ্রিল** : রাষ্ট্রপতি আবু সাদাত মোহাম্মদ সায়েম এর উত্তরসূরি হিসেবে জিয়াউর রহমান বাংলাদেশের রাষ্ট্রপতি হিসাবে শপথ গ্রহণ করেন।
* **৩০ এপ্রিল** : জিয়াউর রহমান তার শাসনকে বেসামরিক করার উদ্দেশ্য ১৯ দফা কর্মসূচি শুরু করেন।

### মে
* **৩০ মে** : বাংলাদেশের রাষ্ট্রপতি আস্থা গণভোট, ১৯৭৭ এর মাধম্যে মেজর জিয়াউর রহমান হ্যা, না ভোটে ৯৮.৯% সমর্থন অর্জন করেন।
* **৩ জুন** : সুপ্রীম কোর্ট এর বিচারপতি আবদুস সাত্তার উপরাষ্ট্রপতি হন।
### জুলাই
* **২৬ জুলাই** : বাংলাদেশ আই সি সি-র সহযোগী সদস্যপদ লাভ করে।
### সেপ্টেম্বর
* **২৮ সেপ্টেম্বর** : জাপানি লাল সেনা ফ্লাইট ৪৭২ নামের জাপানী বিমানকে ভারতের উপর থেকে ছিনতাই করে এবং সেই বিমানকে পরে ঢাকায় অবতরন করতে বাধ্য করে।
*  **৩০ সেপ্টেম্বর** : বগুড়া এ এক অভু্যত্থান ব্যর্থ বিদ্রোহ ঘটে। 
### অক্টোবর
* **২ অক্টোবর** : বগুড়ার বিদ্রোহ এর পরপরই ঢাকায় ব্যর্থ আরেকটি প্রচেষ্টা ঘটে।
## কিছু অজানা দিনের ঘটনা
* ১৯৭৭ সালে জোবেরা রহমান লিনু একক, দ্বৈত আর মিশ্র দ্বৈতে জাতীয় চ্যাম্পিয়ন হন এবং এর পর থেকে টানা ১৬ বার জাতীয় চ্যাম্পিয়ন হয়ে গিনেস বুকে নিজের নাম উঠান। 
* ১৯৭৭ সালে একটি ফরাসি কনসাল্টিং প্রতিষ্ঠান পারমাণবিক চুল্লি স্থাপনের কারিগরি ও অর্থনৈতিক সম্ভাব্যতা নিয়ে সমীক্ষা পরিচালনা করে। বাংলাদেশ সরকার নিজস্ব তহবিল থেকে এই সমীক্ষাকার্যে অর্থের যোগান দেয়। এই সমীক্ষা থেকে রূপপুরে ১২৫ মেগাওয়াট ক্ষমতা সম্পন্ন একটি পারমাণবিক চুল্লি স্থাপনের পক্ষে মত দেওয়া হয়।
* ১৯৭৭ সালে রাষ্ট্রপতির ৬২নং অধ্যাদেশ দ্বারা রাজশাহীতে প্রধান কার্যালয়সহ বাংলাদেশ রেশম বোর্ড গঠিত হয়।

## আরও দেখুন
* ১৯৭৭ সালের বাংলাদেশী চলচ্চিত্রের তালিকা
* বাংলাদেশের ইতিহাসের সময়রেখা
## তথ্যসূত্র

## বহিঃসংযোগ

বিষয়শ্রেণী:দেশ অনুযায়ী ১৯৭৭
বিষয়শ্রেণী:১৯৭৭-এ এশিয়া
জেমোর রুদ্রদেব

**জেমোর রুদ্রদেব** হল পশ্চিমবঙ্গের মুর্শিদাবাদ জেলার কান্দি মহকুমায় অবস্থিত জেমো স্থানের হিন্দু রাজবংশের ষোড়শ শতকে প্রতিষ্ঠিত প্রাচীন শিলামূর্তি। যুগ্ম 'কালাগ্নিরুদ্র' দেববিগ্রহ রূপে পূজিত হলেও এক বিপর্যয়ের দরুণ একটি মূর্তি গঙ্গায় তলিয়ে যায় এবং সেই থেকে জেমো রাজবংশের মূর্তিটির নাম হয় 'রুদ্রদেব'। পরবর্তীকালের প্রত্নতাত্ত্বিকরা এই শিলামূর্তিটিকে প্রাচীন বুদ্ধমূর্তি হিসাবে নিশ্চিত করেন।

## ইতিহাস
ষোড়শ শতকের গোড়ার দিকে কামদেব ব্রহ্মচারী নামে এক সিদ্ধপুরুষ কামরূপ থেকে এসে ময়ূরাক্ষী নদীতীরে কান্দিতে 'কালাগ্নিরুদ্র' নামে দুটি দেববিগ্রহ স্থাপন করেন। তার মৃত্যুর পর মূর্তিদুটি ক্রমে জেমো রাজবংশের হস্তগত হয়। একবার চৈত্রসংক্রান্তির গঙ্গাস্নান করানোর সময় একটি মূর্তি গঙ্গায় তলিয়ে গিয়ে পরবর্তীতে কাটোয়ার নিকট উদ্ধারণপুরে প্রাপ্ত হয়, এটি আজও সেই অঞ্চলের সর্বজনপূজ্য গ্রামদেবতা 'কালাগ্নিরুদ্র'। এই বিপর্যয়ের পর জেমো রাজবংশের মূর্তিটির গঙ্গাস্নান বন্ধ হয়ে যায় এবং নাম হয় 'রুদ্রদেব'। উদ্ধারণপুর ও জেমোর মূর্তি দুটির পূজার্চনার রীতিগত সাদৃশ্য আছে।
## মূর্তিদ্বয়ের বৈশিষ্ট্য
পরবর্তীকালের প্রত্নতাত্ত্বিকদের বিচারে, গৃহদেবতা ও গ্রামদেবতারূপে পূজিত মূর্তি দুটি আসলে বুদ্ধমূর্তি। জেমোর বিগ্রহটির বৈশিষ্ট্য হলঃ বুদ্ধ পদ্মাসনে সমাধিমগ্ন অবস্থায় উপবিষ্ট। পাশে বোধিসত্ত্বগণ (দক্ষিণে মৈত্রেয়, বামে লোকেশ্বর) ও দেবগণ এবং নিচে উপাসকরা বর্তমান। পালঙ্কের উপরে বুদ্ধের মহাপরিনির্বাণোন্মুখ শয্যাশায়ী মূর্তির মাথার উপর মহাবোধিদ্রুম বৃক্ষের শাখা। মাথার দুপাশে পদ্মের উপর উপবিষ্ট ধর্মচক্র মুদ্রাসহ আরও দুটি মূর্তি আছে। এটি আসলে বুদ্ধগয়ায় বুদ্ধের সম্বোধিলাভকালের মূর্তি৷ এই মূর্তির মন্দিরের উঠোনে বাঁধানো বেদীর নিচে কয়েকটি ডোমনী-চণ্ডালী মুণ্ড সমাহিত আছে।উদ্ধারণপুরের মূর্তিটির বৌদ্ধশাস্ত্রে নাম বজ্রভৈরব, হিন্দুশাস্ত্রে রুদ্রভৈরব। এর চারটি হাত, তিনটি চোখ এবং গলায় নরমুণ্ডমালা। ভৈরব একহাতে বজ্র ধরে ডাকিনী পিশাচীদের শাসন করছেন, অন্যহাতে পদ্মদল, উপরে সাপের ফণা। ভৈরবের দুপাশে শক্তি নারীমূর্তি বিরাজমান। ভৈরবকে ঘিরে অগ্নিশিখা জাজ্জ্বল্যমান এবং পদ্মাসনের নিচে উপাসকরা ভয়ে কম্পমান।
## তথ্যসূত্র

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাংলার সংস্কৃতি
বিষয়শ্রেণী:মূর্তি
বিষয়শ্রেণী:হিন্দুধর্ম
বিষয়শ্রেণী:মুর্শিদাবাদ জেলা
সাতুলিয়া মাদ্রাসা

**সাতুলিয়া ইসলামিয়া সিনিয়র মাদ্রাসা** (Satulia Islamia Senior Madrasah) ভারতের পশ্চিমবঙ্গে অবস্থিত একটি ইসলাম ধর্মীয় উচ্চশিক্ষা প্রতিষ্ঠান।

## অবস্থান
এই শিক্ষাপ্রতিষ্ঠানটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার কাশিপুর থানার পিঠাপুকুর এলাকার সাতুলিয়া গ্রামে অবস্থিত (পিন: ৭০০১৩৫)।

## ইতিহাস
এই মাদ্রাসাটি ১৯৪৯ সালে প্রতিষ্ঠিত হয় এবং ১৯৭১ সালে সরকারি অনুমোদন লাভ করে। প্রথমাবস্থায় এই প্রতিষ্ঠানটিতে কেবল এবতেদায়ি (প্রাইমারি) ও আলিম (মাধ্যমিক) শ্রেণীতে শিক্ষা দান করা হলেও ২০০৮ সাল হতে ফাজিল (উচ্চ মাধ্যমিক) এবং ২০১৫ সাল হতে কামিল (স্নাতক) শ্রেণিও অন্তর্ভুক্ত করা হয়।

## শিক্ষণ পদ্ধতি
এখানে পাঠক্রম হিসাবে West Bengal Board of Madrasah Education-এর শিক্ষাক্রম অনুসরণ করা হয়। এই প্রতিষ্ঠানটিতে এবতেদায়ি (প্রাইমারি), আলিম (মাধ্যমিক), ফাজিল (উচ্চ মাধ্যমিক) ও কামিল (স্নাতক) শ্রেণিতে পাঠ দান করা হয়।

## তথ্যসূত্র

* মাদ্রাসার 'আবাবিল পত্রিকা' : ২০১৩ সংথ্যা।

## বহিঃসংযোগ
* www.wbbme.org.

বিষয়শ্রেণী:১৯৪৯-এ প্রতিষ্ঠিত
বিষয়শ্রেণী:১৯৪৯-এ ভারতে প্রতিষ্ঠিত
বিষয়শ্রেণী:ভারতের শিক্ষাপ্রতিষ্ঠান
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:পশ্চিমবঙ্গের ফাজিল মাদ্রাসা
বিষয়শ্রেণী:পশ্চিমবঙ্গ মাদ্রাসা শিক্ষা পর্ষদ অন্তর্ভুক্তি মাদ্রাসা
কৈলাসে কেলেঙ্কারি (চলচ্চিত্র)

***কৈলাসে কেলেঙ্কারি*** সন্দীপ রায় পরিচালিত ২০০৭ সালের ভারতীয় গোয়েন্দা চলচ্চিত্র। সত্যজিৎ রায় রচিত একই নামের উপন্যাস অবলম্বনে চলচ্চিত্রটির চিত্রনাট্য লিখেছেন সন্দীপ রায়। এটি নতুন ফেলুদা চলচ্চিত্র ধারাবাহিকের দ্বিতীয় চলচ্চিত্র। এতে ফেলুদা চরিত্রে অভিনয় করেছেন সব্যসাচী চক্রবর্তী তোপসে চরিত্রে অভিনয় করেছেন পরমব্রত চট্টোপাধ্যায় এবং জটায়ু চরিত্রে বিভু ভট্টাচার্য।

## কাহিনী সংক্ষেপ
সারাদেশে প্রাচীন মূর্তিগুলো চোরাকারবারিদের হাতে চলে যাচ্ছে এবং তারা এ নিয়ে ব্যবসায় মেতে উঠেছে। ভুবনেশ্বর মন্দির থেকে রাধারাণীর যক্ষীর মূর্তি চুরি হওয়ার পর শখের গোয়েন্দা ফেলুদা তাদের খুঁজে বের করতে তৎপর হয়ে ওঠে। এই বিষয়টিতে তাকে উৎসাহ দেন সিধু জ্যাঠা। তারা জানতে পারে এরকম একটি দুর্লভ সামগ্রী পাচার হচ্ছিল একটি কাঠমান্ডু গামী বিমানে যা দুর্ঘটনার কবলে পড়েছে। এটা জেনেই সংগে সংগে বিমান দুর্ঘটনাস্থল পরিদর্শন করতে যায় তারা। তাকে সঙ্গ দেয় তার খুড়তুতো ভাই তোপসে ও গোয়েন্দা ঔপন্যাসিক লালমোহন গাঙ্গুলি ওরফে জটায়ু। জানা যায় আরো বহু লোক এই বিষয় নিয়ে আগ্রহী। এরপর তিনজন মিলে ভুবনেশ্বর মন্দিরে আশেপাশে খোঁজ-খবর নিয়ে প্রধান চোরাকারবারিকে ধরে খুঁজে বের করতে চেষ্টা করেন। কিন্তু শুধু প্রত্নসামগ্রী চুরিই নয়, এর সাথে যুক্ত হল খুনখারাপিও।

## কুশীলব
* সব্যসাচী চক্রবর্তী - ফেলুদা
* পরমব্রত চট্টোপাধ্যায় - তোপসে
* বিভু ভট্টাচার্য - জটায়ু
* দীপঙ্কর দে - মিঃ চট্টরাজ/রক্ষিত
* বিপ্লব চট্টোপাধ্যায় - জয়ন্ত মল্লিক
* হারাধন বন্দ্যোপাধ্যায় - সিধু জ্যেঠা
* টম অল্টার - সোল সিলভারস্টেইন
* অরদিন্দু বন্দ্যোপাধ্যায় - প্রফেসর শুভঙ্কর বোস
* জে ব্রেন্ডন হিল
* প্রদীপ ভট্টাচার্য
* সুদীপ মুখোপাধ্যায় - বিশেষ চরিত্রে
* টোটা রায় চৌধুরী - বিশেষ চরিত্রে

## আরও দেখুন
* চলচ্চিত্রে ফেলুদা

## তথ্যসূত্র

## বহিঃসংযোগ
* 

বিষয়শ্রেণী:২০০৭-এর চলচ্চিত্র
বিষয়শ্রেণী:২০০০-এর দশকের গুপ্তচর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার উপন্যাস অবলম্বনে চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:সত্যজিৎ রায়ের উপন্যাস অবলম্বনে চলচ্চিত্র
বিষয়শ্রেণী:সন্দীপ রায় পরিচালিত চলচ্চিত্র
বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র
বিষয়শ্রেণী:চলচ্চিত্রে ফেলুদা
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:মহারাষ্ট্রের পটভূমিতে চলচ্চিত্র
বিষয়শ্রেণী:ভারতীয় শিশুতোষ চলচ্চিত্র
বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
টিনটোরেটোর যীশু (চলচ্চিত্র)

***টিনটোরেটোর যীশু*** সন্দীপ রায় পরিচালিত ২০০৮ সালের বাংলা ভাষার ভারতীয় গোয়েন্দা চলচ্চিত্র। সত্যজিৎ রায়ের একই নামের উপন্যাস থেকে নির্মিত চলচ্চিত্রটির চিত্রনাট্য লিখেছেন পরিচালক সন্দীপ রায়। এটি নতুন ফেলুদা চলচ্চিত্র ধারাবাহিকের তৃতীয় চলচ্চিত্র এবং কৈলাসে কেলেঙ্কারির সিক্যুয়াল। এতে ফেলুদা চরিত্রে অভিনয় করেছেন সব্যসাচী চক্রবর্তী তোপসে চরিত্রে অভিনয় করেছেন পরমব্রত চট্টোপাধ্যায় এবং জটায়ু চরিত্রে বিভু ভট্টাচার্য। এছাড়া অন্যান্য ভূমিকায় অভিনয় করেন টোটা রায় চৌধুরী, বিশ্বজিৎ চক্রবর্তী, পরাণ বন্দ্যোপাধ্যায়, ভাস্কর বন্দ্যোপাধ্যায় প্রমুখ।

## কাহিনী সংক্ষেপ
নিয়োগী পরিবারের কাছে বিখ্যাত ইতালীয় চিত্রকর টিনটোরেটোর আঁকা একটি ছবি ছিল। কিন্তু সেই পরিবারের একজন এর মূল্য জানতে পেরে তা চুরি করে এবং বিদেশী ক্রেতার কাছে উচ্চ মূল্যে বিক্রি করার সিদ্ধান্ত নেয়। ছবি চুরির পর তলব পরে ফেলুদার। ফেলুদা তার সঙ্গী তোপসে আর জটায়ুকে নিয়ে সেই পরিবারে যান এবং পরিবারের সবার খোঁজ-খবর নেন। তিনি অপরাধীর পিছু নিয়ে হংকং পর্যন্ত যান এবং সেখানের তার এক আত্মীয়ের সহায়তার অপরাধীকে খুঁজে পান।

## কুশীলব
* সব্যসাচী চক্রবর্তী - ফেলুদা
* পরমব্রত চট্টোপাধ্যায় - তোপসে
* বিভু ভট্টাচার্য - জটায়ু
* টোটা রায় চৌধুরী - রবিন/রাজশেখর নিয়োগী
* শিলাজিৎ মজুমদার - নন্দকুমার নিয়োগী/নকল রুদ্রশেখর নিয়োগী
* ভাস্কর বন্দ্যোপাধ্যায় - নবকুমার নিয়োগী
* বিশ্বজিৎ চক্রবর্তী - হীরালাল সোমানি
* পরাণ বন্দ্যোপাধ্যায় - পূর্ণেন্দু
* সৈয়দ হাসান ইমাম
* মৃত্যুঞ্জয় হাজরা
* সুরজিৎ বন্দ্যোপাধ্যায়
* দেবেশ রায় চৌধুরী
* রাজারাম ইয়াগনিক

## নির্মাণ
টিনটোরেটো ছিলেন একজন চিত্রশিল্পী, তার প্রকৃত নাম জ্যাকব রবাস্টি। সত্যজিৎ রায় তার সম্পর্কে জানেন শান্তিনিকেতনে গিয়ে। তিনি সেখানে হেন্ড্রি জেমসের কাছ থেকে টিনটোরেটোর আঁকা *ক্রুসিফিক্সন* (১৫৬৫) ছবির কথা জানতে পারেন। পরবর্তীতে তিনি তার গোয়েন্দা উপন্যাসে তাকে নিয়ে লিখেন। কিন্তু টিনটোরেটোর সম্পর্কে তেমন কোন তথ্য না পাওয়ায় পরিচালক সন্দীপ রায় টিনটোরেটোর যীশুর ছবি আঁকান ভারতীয় চিত্রশিল্পী সাগর ভৌমিককে দিয়ে।

## হোম ভিডিও
*টিনটোরেটোর যীশু* চলচ্চিত্রের ডিভিডি বের হয় ২০০৯ সালের সেপ্টেম্বর মাসে।

## আরও দেখুন
* চলচ্চিত্রে ফেলুদা

## তথ্যসূত্র

## বহিঃসংযোগ
* 
* 

বিষয়শ্রেণী:২০০৮-এর চলচ্চিত্র
বিষয়শ্রেণী:২০০০-এর দশকের গুপ্তচর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার উপন্যাস অবলম্বনে চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:সত্যজিৎ রায়ের উপন্যাস অবলম্বনে চলচ্চিত্র
বিষয়শ্রেণী:সন্দীপ রায় পরিচালিত চলচ্চিত্র
বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র
বিষয়শ্রেণী:ফেলুদা ধারাবাহিক
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় শিশুতোষ চলচ্চিত্র
বিষয়শ্রেণী:বাংলা ভাষার গোয়েন্দা চলচ্চিত্র
গোরস্থানে সাবধান! (চলচ্চিত্র)

***গোরস্থানে সাবধান !*** সন্দীপ রায় পরিচালিত ২০১০ সালের বাংলা ভাষার ভারতীয় গোয়েন্দা চলচ্চিত্র। সত্যজিৎ রায়ের একই নামের উপন্যাস থেকে নির্মিত চলচ্চিত্রটির চিত্রনাট্য লিখেছেন সন্দীপ রায়। এটি নতুন ফেলুদা চলচ্চিত্র ধারাবাহিকের চতুর্থ চলচ্চিত্র এবং টিনটোরেটোর যীশুর সিক্যুয়াল। এতে ফেলুদা চরিত্রে অভিনয় করেছেন সব্যসাচী চক্রবর্তী, তোপসে চরিত্রে অভিনয় করেছেন সাহেব ভট্টাচার্য এবং জটায়ু চরিত্রে বিভু ভট্টাচার্য।

## কাহিনি সংক্ষেপ
হঠাৎ ঝড়ে পার্ক স্ট্রীট সিমেট্রির কাছে নরেন্দ্রনাথের উপরে গাছ পরে তিনি গুরুতর আহত হন। সেখানে তিনি একটি খোঁড়া কবর খুঁজে পান। ফেলুদা তদন্ত চালিয়ে খুঁজে পান আসলে তা ছিল মার্কাস গডউইনের কবর এবং ১৯শ শতাব্দীর লখনৌয়ে সেই পরিবারের ইতিহাস। তারা তৎকালীন ব্রিটিশ শাসনের সময় লখনৌতে বাস করতেন। তার মেয়ে শার্লটের ডায়েরি পড়ে জানতে পারেন মার্কাসের কবরে একটি দামী ঘড়ি ছিল। ফেলুদা বুঝতে পারেন কেন কবরটি খোঁড়া হল। ফেলুদা কলকাতার রিপন লেনে গিয়ে এই পরিবারের সাথে যোগসূত্র আছে এমন এক অ্যাংলো-ইন্ডিয়ান পরিবারকে খুঁজে পান। সেখানকার হরিপদবাবুর সহায়তার ফেলুদা সেই দলকে খুঁজে বের করেন যারা কবর থেকে ঘড়িটি গায়েব করে ফেলে।

## কুশীলব
* সব্যসাচী চক্রবর্তী - ফেলুদা
* সাহেব ভট্টাচার্য - তোপসে
* বিভু ভট্টাচার্য - জটায়ু
* ধৃতিমান চট্টোপাধ্যায় - মহাদেব চৌধুরী
* হারাধন বন্দ্যোপাধ্যায় - সিধু জ্যেঠা
* তিনু আনন্দ - মার্কাস গডউইন
* দ্বিজেন বন্দ্যোপাধ্যায় - প্রিয়বত সরকার
* শুভাশিস মুখোপাধ্যায়
* প্রদীপ মুখোপাধ্যায়
* পার্থপ্রতিম চক্রবর্তী
* নীল চক্রবর্তী

## আরও দেখুন
* চলচ্চিত্রে ফেলুদা

## তথ্যসূত্র

## বহিঃসংযোগ
* 
* 

বিষয়শ্রেণী:২০১০-এর চলচ্চিত্র
বিষয়শ্রেণী:২০১০-এর দশকের গোয়েন্দা চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার উপন্যাস অবলম্বনে চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:সত্যজিৎ রায়ের উপন্যাস অবলম্বনে চলচ্চিত্র
বিষয়শ্রেণী:সন্দীপ রায় পরিচালিত চলচ্চিত্র
বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র
বিষয়শ্রেণী:চলচ্চিত্রে ফেলুদা
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:২০১০-এর দশকের রোমাঞ্চকর চলচ্চিত্র
বিষয়শ্রেণী:ভারতীয় শিশুতোষ চলচ্চিত্র
১৯৭৮-এ বাংলাদেশ

গণপ্রজাতন্ত্রী বাংলাদেশ এর ১৯৭৮ সালের প্রধান ঘটনা প্রবাহ

## অবশ্যপালনীয়
* রাষ্ট্রপতি : জিয়াউর রহমান
* প্রধানমন্ত্রী : মশিউর রহমান (২৯ জুন হইতে)
* প্রধান বিচারপতি : সৈয়দ এ. বি. মাহমুদ হোসেন (৩১ জানুয়ারি পর্যন্ত), কামালউদ্দিন হোসেন (৩১ জানুয়ারি হইতে)

## ঘটনাপঞ্জী
### জানুয়ারি
* **৩১ জানুয়ারি** : ১৯৭৮ সালের ৩১ জানুয়ারি তারিখে বিচারপতি সৈয়দ এ. বি. মাহমুদ হোসেনের অবসর গ্রহণ করেন।
### ফেব্রুয়ারি
* **১ ফেব্রুয়ারি**  : বাংলাদেশের মহামান্য রাষ্ট্রপতি বাংলাদেশের ৩য় প্রধান বিচারপতি হিসাবে কামালউদ্দিন হোসেনকে নিয়োগ প্রদান করেন।
* **১৮ ফেব্রুয়ারি**  : শতাব্দীর সেরা ক্রীড়াব্যক্তিত্ব হিসেবে সম্মানিত মার্কিন পেশাদার মুষ্টিযোদ্ধা মুহাম্মদ আলী ৫ দিনের বাংলাদেশ সফরে আসেন।

### মে
* ১৯৭৮ মে মাসে বার্মিজ আর্মি এর জোরপূর্বক বহিস্কার ও অত্যাচারের মুখে ২ লক্ষের বেশি রোহিঙ্গা বাংলাদেশ এ প্রবেশ করে।

### জুন
* **২৮ জুন** : শ্রীজ্ঞান অতীশ দীপঙ্কর এর দেহ-ভস্ম তিব্বত থেকে বাংলাদেশে নিয়ে আসা হয়।
### সেপ্টেম্বর
* **১ সেপ্টেম্বর** : জেনারেল জিয়াউর রহমান বাংলাদেশ জাতীয়তাবাদী দল (বিএনপি) প্রতিষ্ঠা করেন।
### অক্টোবর
* **২৫ অক্টোবর** : জাতীয় সংগীত এর মর্যাদা সুসংহত এবং যথাপোযুক্ত প্রয়োগ ও ব্যবহার নিশ্চিত করার জন্যে "জাতীয় সংগীত বিধিমালা, ১৯৭৮" আরোপ করা হয়।

## কিছু অজানা দিনের ঘটনা
* ১৯৭৮ সালে বাংলাদেশ জাতিসংঘের নিরাপত্তা পরিষধে দুই বছর মেয়াদে মনোনীত হয়।

## আরও দেখুন
* ১৯৭৮ সালের বাংলাদেশী চলচ্চিত্রের তালিকা
* বাংলাদেশের ইতিহাসের সময়রেখা
## তথ্যসূত্র

## বহিঃসংযোগ
লেসলি ওয়ালকট

**লেসলি আর্থার ওয়ালকট** (; জন্ম: ১৮ জানুয়ারি, ১৮৯৪ - মৃত্যু: ২৭ ফেব্রুয়ারি, ১৯৮৪) সেন্ট মাইকেল প্যারিশের ফন্তাবেলে এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে বার্বাডোস ক্রিকেট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে লেগ ব্রেক বোলিংয়ের পাশাপাশি উইকেট-রক্ষকেরও দায়িত্ব পালন করতেন **লেসলি ওয়ালকট**।

## প্রারম্ভিক জীবন
কম্বারমেয়ার স্কুল ও হ্যারিসন কলেজে পড়াশোনা করেছেন। ১৯২৩ সালে হ্যারিসন কলেজে ক্রীড়াশিক্ষক হিসেবে যোগদান করেন। ১৯৩২ সালে লজ স্কুলে চলে যান। সেখানে তিনি উল্লেখযোগ্য অবদান রাখেন এবং উইলফ্রেড ফারমার, মাইকেল ফ্রেডরিক, জন গডার্ড, কেন গডার্ড, রয় মার্শাল ও লরি জনসনের ন্যায় বার্বাডিয়ান খেলোয়াড়দেরকে প্রশিক্ষণ দেন।

১৯২৫-২৬ মৌসুম থেকে ১৯৩৫-৩৬ মৌসুম পর্যন্ত প্রথম-শ্রেণীর ক্রিকেটে তার অংশগ্রহণ ছিল। ৪২ বছর বয়স পর্যন্ত বার্বাডোসের পক্ষে খেলা চালিয়ে যান। বেশকয়েকটি খেলায় দলের অধিনায়কত্বও করেন তিনি।

## খেলোয়াড়ী জীবন
সফরকারী এমসিসি’র বিপক্ষে জানুয়ারি, ১৯৩০ সালে অপরাজিত ৭৩* রান তুলেন। ফলশ্রুতিতে স্বল্পকাল পরই নিজভূমিতে প্রথমবারের মতো অনুষ্ঠিত প্রথম টেস্ট খেলার জন্য মনোনীত হন। ঐ খেলায় ইংল্যান্ডের পক্ষে এফএসজি ক্যালথর্প, ডব্লিউ ভোস এবং ওয়েস্ট ইন্ডিজের পক্ষে এফআই ডি কেয়ার্স, জিএ হ্যাডলি, ইএসি হান্ট, জেইডি সিলি, এডউইন সেন্ট হিল এবং এলএ ওয়ালকটের একযোগে টেস্ট অভিষেক ঘটেছিল।  ৩৫ বছর বয়সে ওয়েস্ট ইন্ডিজের উদ্বোধনী টেস্টে অংশ নেন তিনি। খেলায় তিনি ২৪ ও অপরাজিত ১৬* রান করেন। এছাড়াও বল হাতে জর্জ গানের উইকেট তুলে নেন। তবে প্যাটসি হেনড্রেন ও লেস অ্যামিসের দৃঢ়তাপূর্ণ নৈপুণ্যে খেলাটি ড্রয়ে পরিণত হয়। কিন্তু চার খেলোয়াড়ের একজনরূপে দ্বিতীয় টেস্টে অংশগ্রহণে উপেক্ষিত হন। এরপর আর তাকে টেস্টে অংশ নিতে দেখা যায়নি যা এক টেস্টের বিস্ময়কারীরূপে পরিচিতি করে তুলে।

## দেহাবসান
২৭ ফেব্রুয়ারি, ১৯৮৪ তারিখে ৯০ বছর বয়সে বার্বাডোসের সেন্ট মাইকেল প্যারিশে তার দেহাবসান ঘটে। তবে, ক্লাইড ওয়ালকটের সাথে তার কোন সম্পর্ক নেই।

## তথ্যসূত্র

## আরও দেখুন
* লেস অ্যামিস
* ক্লাইড ওয়ালকট
* এক টেস্টের বিস্ময়কারী
* মেরিলেবোন ক্রিকেট ক্লাব
* ওয়েস্ট ইন্ডিয়ান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৯৪-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:বার্বাডোসের ক্রিকেটার
বিষয়শ্রেণী:সেন্ট মাইকেল, বার্বাডোসের ব্যক্তি
শঙ্খনাদ

***শঙ্খনাদ*** আবু সাইয়ীদ পরিচালিত ২০০৪ সালের বাংলাদেশী নাট্য চলচ্চিত্র। বাংলাদেশী ঔপন্যাসিক নাসরীন জাহান রচিত উপন্যাস ***উড়ে যায় নিশিপক্ষী*** অবলম্বনে চলচ্চিত্রটি নির্মিত হয়েছে। এতে অভিনয় করেছেন জাহিদ হাসান, কে এস ফিরোজ, নাজমা আনোয়ার, ফজলুর রহমান বাবু, রেবেকা দিপা, মিরানা জামান প্রমুখ।

চলচ্চিত্রটি শ্রেষ্ঠ চলচ্চিত্র বিভাগে মেরিল-প্রথম আলো পুরস্কার লাভ করে। ফজলুর রহমান বাবু এই চলচ্চিত্রে অভিনয়ের জন্য ২৯তম জাতীয় চলচ্চিত্র পুরস্কারে শ্রেষ্ঠ পার্শ্ব চরিত্রে অভিনেতার পুরস্কার লাভ করেন এবং চিত্রসম্পাদক জুনায়েদ হালিম শ্রেষ্ঠ চিত্রসম্পাদক বিভাগে পুরস্কৃত হন।

## কাহিনী সংক্ষেপ
এক ঝড়ের রাতে ওসমান তার পূর্বপুরুষদের গ্রামে আসে। ২৭ বছর আগে এক অন্ধকার রাতে সে এই গ্রাম ছেড়ে পালিয়ে গিয়েছিল। গ্রামে মান্নাফ খান নামে এক বৃদ্ধের বাড়িতে আশ্রয় নেয়। ওসমান তার শৈশব ও কৈশোরকে খুঁজে ফিরে। তার কুঁজো বুড়ির সাথে দেখা হয়, যে তাকে ছোটবেলায় সেবাশুশ্রূষা করেছিল। তার ছেলেবেলার বন্ধু ফজলুর সাথেও তার দেখা হয়। ওসমান পার্থিব কোন ব্যাপারে এখন আর আগ্রহী নয়। সে তার বাকি জীবন এই গ্রামে কাটিয়ে দিতে চায়। কিন্তু তা হওয়ার নয়।

## কুশীলব
* জাহিদ হাসান
* কে এস ফিরোজ
* নাজমা আনোয়ার
* ফজলুর রহমান বাবু
* রেবেকা দিপা
* মিরানা জামান
* মেহনাজ বনি
* ইনসান আলী

## মুক্তি
*শঙ্খনাদ* চলচ্চিত্রটি ২০০৪ সালে বাংলাদেশে মুক্তির পরে ২০০৫ সালে সুইজারল্যান্ড ও অস্ট্রিয়ায় বাণিজ্যিকভাবে মুক্তি দেওয়া হয়।

### উৎসবে অংশগ্রহণ
* অফিসিয়াল নির্বাচন - ফ্রিবার্গ আন্তর্জাতিক চলচ্চিত্র উৎসব, ২৩ জুন, ২০০৫
* অফিসিয়াল নির্বাচন - এশিয়ান আফ্রিকান অ্যান্ড ল্যাতিন আমেরিকান চলচ্চিত্র উৎসব
* অফিসিয়াল নির্বাচন - কমনওয়েলথ চলচ্চিত্র উৎসব
* অফিসিয়াল নির্বাচন - দুবাই আন্তর্জাতিক চলচ্চিত্র উৎসব - ২০০৫
* অফিসিয়াল নির্বাচন - আন্তর্জাতিক চলচ্চিত্র উৎসব, ভারত

### হোম ভিডিও
২০১৫ সালের ৪ সেপ্টেম্বর *শঙ্খনাদ* চলচ্চিত্রের ডিভিডির মোড়ক উন্মোচন হয়।

## পুরস্কার
* **[[মেরিল-প্রথম আলো পুরস্কার]]** - ২০০৫
** **বিজয়ী:** শ্রেষ্ঠ চলচ্চিত্র
* **[[২৯তম জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]** - ২০০৮
** **বিজয়ী:** শ্রেষ্ঠ পার্শ্বচরিত্রে অভিনেতা - ফজলুর রহমান বাবু
** **বিজয়ী:** শ্রেষ্ঠ চিত্রসম্পাদক - জুনায়েদ হালিম
* **[[ফ্রিবার্গ আন্তর্জাতিক চলচ্চিত্র উৎসব]]** - ২০০৫
** **মনোনীত:** গ্র্যান্ড প্রিক্স - আবু সাইয়ীদ

## তথ্যসূত্র

## বহিঃসংযোগ
* 
* 

বিষয়শ্রেণী:২০০৪-এর চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:আবু সাইয়ীদ পরিচালিত চলচ্চিত্র
বিষয়শ্রেণী:শ্রেষ্ঠ পার্শ্বচরিত্রে অভিনেতার জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র
বিষয়শ্রেণী:শ্রেষ্ঠ চিত্রসম্পাদকের জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র
বিষয়শ্রেণী:সেরা চলচ্চিত্র বিভাগে মেরিল-প্রথম আলো সমালোচক পুরস্কার বিজয়ী
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:এস আই টুটুল সুরারোপিত চলচ্চিত্র
২০১৭ ভারত ক্রিকেট দলের শ্রীলঙ্কা সফর

ভারত জাতীয় ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা জুলাই থেকে সেপ্টেম্বর ২০১৭-এ অনুষ্ঠিত হয়। টেস্ট সিরিজটি শুরুর পূর্বে কলম্বোতে একটি দুই-দিনের প্রস্তুতি ম্যাচ খেলার কথা রয়েছে।

শ্রীলঙ্কা দলকে মাসের শুরুতে খেলা ওডিআই খেলায় জিম্বাবুয়ের সাথে পরাজিত হওয়ার পর পরবর্তী টেস্ট খেলার জন্য দিনেশ চান্ডিমালকে দলের অধিনায়ক নিযুক্ত করা হয়। যদিও, প্রথম টেস্ট শুরু হওয়ার পূর্বেই নিউমোনিয়ায় আক্রান্ত হওয়ায়, তাকে খেলা থেকে অব্যাহতি দেয়া হয়। পরে রঙ্গনা হেরাথকে প্রথম টেস্টের জন্য টেস্ট অধিনায়ক হিসাবে নিশ্চিত করা হয়। চান্দিমাল ২য় টেস্টে অধিনায়ক হিসাবে দলে ফিরে আসে। ভারত টেস্ট সিরিজটি ৩-০ তে জিতে নেয়। আর এটা ছিল ভারতে জন্য বিদেশের মাঠে তিন বা বেশি ম্যাচের সিরিজে কোন দলকে হোয়াইটওয়াশ এটাও ভারতের জন্য প্রথম যে, তারা সফরকারী হিসাবে কোন দেশে ১৯৬৮ সালের পর এই প্রথমবার তিন টেস্ট সিরিজে জয় লাভ করে।

ক্যান্ডিতে অনুষ্ঠিত দ্বিতীয় ওডিআই ম্যাচটি ছিল শ্রীলঙ্কার ৮০০তম ওডিআই ম্যাচ। প্রথম তিনটি ওডিআই এ জয়, অতঃপর সিরিজ জয়, এবং এটি ছিল শ্রীলঙ্কার বিপক্ষে ভারতের ৮ম ধারাবাহিক সিরিজ জয়। এই পরাজয়, এবং বাংলাদেশ ও জিম্বাবুয়ের বিপক্ষে পূর্বের সিরিজ পরাজয়ের ফলে শ্রীলঙ্কার নির্বাচক কমিটিকে দায়িত্ব থেকে অব্যাহতি নিতে বাধ্য করে। ভারত ৫-০ তে সিরিজ জয় করায় শ্রীলঙ্কাকে ওডিআই সিরিজে ঘরের মাঠে হোয়াইটওয়াশ এর সম্মুখীন হতে হয়। একমাত্র টি২০আই ম্যাচেও ভারত ৭ উইকেটে জয় লাভ করে, ফলে ৯-০ ব্যবধানে শ্রীলঙ্কাকে আন্তর্জাতিক ক্রিকেটর সব সংস্করণে মিলিয়ে দ্বি-জাতিক সিরিজে পরিষ্কার মাত দিয়ে দেয় ভারত।
## দলীয় সদস্য

## প্রস্তুতিমূলক খেলা
### দুই দিনের ম্যাচ: শ্রীলঙ্কা বোর্ডের প্রেসিডেন্টের একাদশ ব ভারত

## টেস্ট সিরিজ
### ১ম টেস্ট

### ২য় টেস্ট

### ৩য় টেস্ট

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## টি২০আই সিরিজ
### একমাত্র টি২০আই

## টীকা

## তথ্যসূত্র

## বহিঃসংযোগ

বিষয়শ্রেণী:২০১৭-এ ভারতীয় ক্রিকেট
বিষয়শ্রেণী:২০১৭-এ শ্রীলঙ্কান ক্রিকেট
বিষয়শ্রেণী:২০১৭-এ আন্তর্জাতিক ক্রিকেট প্রতিযোগিতা
বিষয়শ্রেণী:ভারত ক্রিকেট দলের শ্রীলঙ্কা সফর